Вице-министр бейнесабақтарда орын алған қателіктер үшін кешірім сұрады
DATE: 18:03, 17 Сәуір 2020 | GMT +5
TITLE: Вице-министр бейнесабақтарда орын алған қателіктер үшін кешірім сұрады
URL: https://kaz.inform.kz/news/vice-ministr-beynesabaktarda-oryn-algan-katelikter-ushin-keshirim-surady_a3639492/
META: DATE: 18:03, 17 Сәуір 2020 | GMT +5
TOTAL WORDS: 154
AUTHOR(S):
TEXT: Баспасөз мәслихатында қашықтан оқыту аясында телеарналардан көрсетілетін бейнесабақтарда қателіктер орын алғандығы туралы сұралды. «Біз де осы қателерді көріп отырмыз. Шынын айту керек, қашықтан оқытуға мұғалімдер де, мектептер де дайын болмады. Сонымен қатар, жаңа формат аясында мұғалімдердің қобалжуы да көрінді. Екі аптаның ішінде 700-ден астам сабақ көрсетілді. Олардың басым көпшілігі демалыс кезінде түсірілген еді. Сондықтан жіберілген қателер үшін қоғамнан, яғни атааналардан, балалардан кешірім сұраймыз. 700-ден астам бейнесабақтың арасында екі сабақта қате кеткені мәлім болды», - деді О. Каринова Орталық коммуникациялар қызметінде. Вице-министрдің сөзіне қарағанда, аталған бейнесабақтар бірден көрсетілімнен алынып, кейін қайта түсірілді. «Барлық телевизиялық сабақтардың қолжетімді Youtube-каналдарына жаңа бейнесабақтар орналастырылды. Ары қарай тексеру жұмыстарын күшейтіп, мұндай қателерді болдырмаудың барлық шаралары іске асырылуда», - деді Шолпан Каринова. Бұдан бұрын хабарланғандай, ҚР Білім және ғылым вице-министрі Шолпан Каринова қашықтан оқыту аясында интернет платформа арқылы білім алып жатқан оқушылар туралы айтты. Сонымен қатар, биыл қашықтан оқытуға қатысты жағдай өзгермесе, онда оқу жылының аяқталуына арналған соңғы қоңырау соғылмауы мүмкін
